b'\n_START_ARTICLE_\nFerencz J\xc3\xb3zsef Gyulay\n_START_SECTION_\n\xc5\xbdivljenjepis\n_START_PARAGRAPH_\nRodil se je Ignazu Gyulaiju von M\xc3\xa1ros-Nemeth und N\xc3\xa1daska in Marii Freiin von Edelsheim; o\xc4\x8de je bil avstrijski general med Napoleonovimi vojnami in bil tudi ban Hrva\xc5\xa1ke (1806-31)._NEWLINE_Do leta 1849 se je Ferencz povzpel do \xc4\x8dina podmar\xc5\xa1ala in bil poleti istega leta imenovan za obrambnega ministra Avstrije; na tem polo\xc5\xbeaju je ostal samo eno leto, saj se je sprl s cesarjem Francem Jo\xc5\xbeefom in njegovim generaladjutantom Gr\xc3\xbcnne, ki je deloval preko Gyulayja in sam dajal navodila vojnemu ministrstvu. Leta 1857, po upokojitvi Radetzkega, je bil Gyulay imenovan za guvernerja Lombardije-Bene\xc4\x8dije, pri \xc4\x8demer je bil nastanjen v Milanu._NEWLINE_Kot poveljnik avstrijskih sil v severni Italiji je zdaj feldmar\xc5\xa1al Gyulay vodil avstrijske sile med drugo italijansko osamosvojitveno vojno. 20. maja 1859 je bila avstrijska armada, pod poveljstvom grofa Stadiona, premagana v bitki za Montebello in posledi\xc4\x8dno se je Gyulay umaknil nazaj v Avstrijo. Gyulay je sam vodil avstrijske sile med bitko za Magento, katero je izgubil, zaradi \xc4\x8desar je bil odpoklican na Dunaj.'